KŐSZEG VÁROS ÖNKORMÁNYZATÁNAK Ikt. szám:

# Városfejlesztési, Idegenforgalmi, Környezetvédelmi és Vagyonügyi Bizottsága

**JEGYZŐKÖNYV**

***Készült***: 2021. október 19.-én 14 óra 00 perctől a Városháza 101. -es tanácskozótermében a Városfejlesztési, Idegenforgalmi, Környezetvédelmi és Vagyonügyi Bizottság nyilvános üléséről.

***Jelen vannak***: Kiss Péter, Gelencsér Attila, Rába Kálmán, Gelencsér Júlia, Harsányi Zsolt, Stampf Ervin, Illés Péter (7 fő)

***Meghívottak:*** Dr. Zalán Gábor jegyző, Dr. Nagy Edina aljegyző, Németh Ildikó osztályvezető,

Kiss Péter bizottsági elnök üdvözli az egybegyűlteket, ismerteti, hogy a bizottság 7 fővel határozatképes.

Az elnök szavazásra teszi fel a napirendet, melyet a bizottság **7 igen** szavazattal elfogad:

**Napirend:**

**1, Kőszeg, Meskó 1. sz. alatti ingatlan hasznosítására vonatkozó döntések meghozatala**

Előadó a polgármester nevében: Németh Ildikó városüzemeltetési osztályvezető

1. **napirendi pont**

**Kőszeg, Meskó 1. sz. alatti ingatlan hasznosítására vonatkozó döntések meghozatala**

**Előadó a polgármester nevében: Németh Ildikó városüzemeltetési osztályvezető**

**Németh Ildikó:** Ismerteti, hogy a mai témának már korábban volt előzménye. 2016 évben az Egyházmegyei Karitász részéről igény mutatkozott az ingatlan hasznosítására. Ezt az épületet az önkormányzat ingyenesen kapta a Magyar Államtól közfeladat ellátás céljára. A Karitász pályázat keretéében szerette volna akkor felújítani, majd szociális intézményként hasznosítani, azonban két alkalommal is eredménytelenül zárult a pályázat. Akkor létrejött egy haszonkölcsön szerződés, ami szerint az ingatlant határozatlan időre használhatják pszichiátriai betegek ellátásra. Sajnos ez a fenti indokok miatt nem valósulhatott meg.

Idén az Egyházmegye kezdeményezett a várossal egyeztetést ennek az ingatlannak a hasznosítására vonatkozóan. Az épületet ők leginkább tulajdonba szeretnék kapni, azonban annak jogi nehézségei vannak jelenleg, mivel az önkormányzat amikor ingyenesen tulajdonba kapta az ingatlant akkor elidegenítési és terhelési tilalom került bejegyzésre. Törvénymódosítást kellene ahhoz kezdeményezni, ha a tulajdonosban változást szeretnénk.

A Magyar Nemzeti Vagyonkezelő Zrt. haszonkölcsön szerződés megkötésében nem lát akadályt.

Mivel kérdés és hozzászólás nem hangzik el, a bizottsági elnök szavazásra teszi fel a határozati javaslatokat.

**A szavazás eredménye: I. határozat javaslat egyhangú - 7 igen szavazat**

 **II: határozat javaslat– 6 igen - 1 nem szavazat**

**33/2021. (X.19.) számú határozat:**

1. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek,hogy vonja vissza Kőszeg Város Önkormányzata Képviselő-testületének 200/2015. (X.29.) számú határozatát, 201/2015. (X.29.) számú határozatát, a 269/2016. (XII.15.) számú határozatát, valamint a 270/2016. (XII.15.) számú határozatát.
2. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek,hogy vonja vissza Kőszeg Város Önkormányzata Képviselő-testületének a 238/2015. (XII.17.) számú határozatát és egyúttal felhatalmazza a polgármestert a Szombathelyi Egyházmegyei Karitász és Kőszeg Város Önkormányzata között 2015. december 17-én létrejött Haszonkölcsön szerződés megszüntetésére vonatkozó dokumentum aláírására.

Felelős a közlésért: Kiss Péter bizottsági elnök

Határidő: képviselő-testületi ülés

**34/2021. (X.19.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, a Kőszeg Város Önkormányzata és a Szombathelyi Egyházmegye (9700 Szombathely, Berzsenyi Dániel tér 3. képviseli: Császár István általános helynök) között a Kőszeg, Meskó u. 1. szám, Hrsz.: 1432 alatti lakóház, udvar, gazdasági épület megnevezésű ingatlan használatára kötendő haszonkölcsön szerződést a mellékletben szereplő tartalommal hagyja jóvá és hatalmazza fel a polgármestert annak az aláírására, ezzel hozzájárulva az épületnek a Szombathelyi Egyházmegye által a „Kőszegi római katolikus egyházi épületek felújítása” elnevezésű, EGYH-EOR-20-P-0084 azonosítószámú projekt keretében történő felújításához és a projektcélnak megfelelő hasznosításhoz.

Felelős a közlésért: Kiss Péter bizottsági elnök

Határidő: képviselő-testületi ülés

Más napirendi pont nem lévén az elnök a nyilvános ülést 14 óra 08 perckor berekesztette.

 ……………………… ………………………………

 Kiss Péter elnök Bizottsági tag